als_Latn dik_Latn sag_Latn
Policia britanike thotë se ka arrestuar personin e pestë të dyshuar për sulmin në Mançester, duke thënë se janë duke hetuar një “rrjet” terrorist, për sulmin ku u vranë 22 persona.
“Mendoj se është e qartë se ky është rrjet të cilën ne jemi duke e hetuar”, tha Ian Hopkins, shef i policisë në Mançester, duke shtuar se policia është duke bërë “kërkime të gjera”, në qytetin e Mançesterit.
Ministrja e Brendshme britanike, Amber Rudd, më herët ka deklaruar se sulmi i 22 majit ishte “shumë më i sofistikuar se sulmet që kemi parë në të kaluarën, dhe duket se me gjasë sulmuesi vetëvrasës nuk ka vepruar i vetëm”.
Rudd i ka thënë radios BBC se duket se sulmuesi, i identifikuar si 22-vjeçari Salman Abedi, i lindur në Britani, së fundmi kishte udhëtuar në Libi. Abedi ishte me prejardhje nga Libia.
“Ky informacion besoj se është konfirmuar. Kur ky operacion të ketë përfunduar, ne duam të shikojnë se si u radikalizua ai”, ka thënë ajo.
Babai i sulmuesit të dyshuar, i quajtur Ramadan dhe vëllai i sulmuesit, Hashem po ashtu janë arrestuar në Tripoli të Libisë, ka thënë një zëdhënës i forcave anti-terror.
Hashem është arrestuar nën dyshimin se ka lidhje me grupin militant, Shteti Islamik, raporton Reuters.
Policia britanike po ashtu ka arrestuar Ismaelin, vëllain tjetër të sulmuesit të dyshuar.
Autoritetet britanike thonë se i dyshuari i pestë i arrestuar, kishte pasur një pako të dyshimtë, të cilën ende janë duke e hetuar.
Grupi militant Shteti Islamik ka marrë përgjegjësinë për sulmin në Mançester.(REl)
Sulmi në Mançester/ Policia: Po hetojmë një “rrjet të gjerë terrorist” në Britani
Policia britanike vazhdon kërkimet për bashkëpunëtorë të mundshëm të sulmuesit vetëvrasës në Mançester.
“Po hetojmë një rrjet të gjerë terrorist në Britani”, thanë autoritetet.
Nëntë njerëz u arrestuan deri më tani, por një prej tyre u lirua sot. Sulmi, të hënën mbrëma, në një sallë koncertesh në Mançester, la 22 persona të vrarë dhe 59 të plagosur.
Policia e identifikoi sulmuesin si Salman Abedi, me prejardhje nga Libia.
Autoritetet rritën nivelin e kërcënimit terrorist në pikën “kritike”, që do të thotë se sulme të tjera mund të ndodhin shpejt.
Sulmi në Mançester, rritet numri i të arrestuarve mes tyre dhe një grua
Një grua është arrestuar në lidhje me sulmin terrorist të së hënës në Mançester, disa orë pasi policia e armatosur arrestoi një të dyshuar të pestë kur dyshohet se iu afrua një autobusi me një paketë të dyshimtë.
Video dramatike ka dalë duke treguar një burrë në një këmishë të bardhë me mëngë dhe xhinse duke u i cili ishte kapur nga policia.
Policia e Mançesterit i ka thënë për MailOnline se një grua u arrestua gjatë bastisjeve në zonën Blackley të qytetit këtë mbrëmje.
Nuk ka detaje rreth gruas, të cilën dëshmitarët e kanë përshkruar si të bardhë.
Arrestimi i saj erdhi rreth tre orë pasi i dyshuari i pestë u pasi iu afrua një autobusi me një paketë të dyshimtë.
EMRAT/ Tmerri në Mançester, arrestohen 2 vëllezërit e kamikazit ndërsa prindërit…
Autoritetet libane bëjnë të ditur se kanë arrestuar Hashem Abedi, vëllai i vogël i sulmuesit të Mançesterit, Salman Abedi, me dyshimin se ai ka lidhje me ISIS.
Një forcë kundër terroriste e njohur si Rada arrestoi Abedi, i lindur në 1997.
Arrestimi i tij është bërë të martën mbrëma, tha zëdhënësi Ahmed Bin Salem për Reuters.
Vëllai i tij, Salman Abedi, vrau 22 vetë dhe plagosi 64 të tjerë një pas shpërthim me një bombe vetëvrasëse në një koncert në Mançester mbrëmjen e së hënës.
Ndërsa pak më parë u bë e ditur se një tjetër vëllai i tij i identifikuar si Ismail Abedi, 22 vjeçar, u arrestua dje në Mançester nga oficerët kundër terrorizmit në Mbretërinë e Bashkuar.
Prindërit e Abedit besohet se jetojnë në Libi dhe thuhet se kanë mohuar përfshirjen e djalit të tyre në sulm.
Ramadan Abedi tha për AP-së se kishte folur me djalin e tij, Salman, një javë më parë dhe se ai dukej “normal”.
Sulmi në Mançester, arrestohen vëllai i kamikazit dhe 2 të tjerë
Pasi kryeministrja e Britanisë së Madhe, Theresa May deklaroi se kamikazi 32-vjecar Abedi nuk kishte vepruar i vetëm, 3 arrestime të tjera janë kryer në vazhdën e hetimeve mbi sulmin terrorist në “Manchester Arena”, fokusi i të cilave është pikërisht nëse Salman Abedi veproi vet, apo nën ndikimin e xhihadistëve të tjerëve.
Mes të arrestuarve është edhe vëllai 23-vjeçar i Abedit. Terroristi 23-vjeçar vrau 22 persona dhe shkaktoi plagosjen e 64 të tjerëve, kur hodhi veten në erë në mjediset e jashtme të koncertit të Ariana Grande, orët e vona të së hënës. Mes viktimave ishte edhe një oficere policie, jashtë detyrës.
Alarmi nga kërcënimi terrorist në Britani është rritur në nivelin “kritik”, që do të thotë se sulme të tjera të së njëjtës natyrë janë të pritshme në shtetin ishullor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn